ДО

ОБЩИНСКИ СЪВЕТ – БУРГАС

ДОКЛАДНА ЗАПИСКА

ОТ ДИМИТЪР НИКОЛОВ – КМЕТ НА ОБЩИНА БУРГАС


ОТНОСНО: Определяне предназначението на общински жилища съгласно чл. 42, ал. 2 от Закона за общинската собственост.
УВАЖАЕМИ ОБЩИНСКИ СЪВЕТНИЦИ,

Нормативно регламентирано е в чл. 42, ал. 2 от Закона за общинската собственост (ЗОС) и чл. 3, ал. 2 от Наредбата за условията и реда за установяване на жилищните нужди на граждани, настаняване под наем и продажба на общински жилища (НУРУЖНГННПОЖ), приета от Общински съвет – Бургас, че предназначението на общинските жилища се определя от общинския съвет по предложение на кмета на общината и може да се променя съобразно потребностите в общината. 
Настоящата докладна записка се отнася за общински жилища, предназначени за настаняване под наем на граждани с установени жилищни нужди, за продажба  и резервни.
Във фонд „Настаняване под наем на граждани с установени жилищни нужди” се настаняват семейства с ниски доходи, без собствено жилище, които отговарят на условията по чл. 4, ал. 1 от НУРУЖНГННПОЖ. 
Предлага се две резервни жилища, находящи се в гр. Бургас, ж.к. „Меден рудник”, бл. 460, вх.3, ет.5, ап. ляв и ж.к. „Славейков”, бл. 62, вх. 2, ет. 7, ап. 5, да преминат във фонда за настаняване под наем на граждани с установени жилищни нужди, защото в тях за срок от две години са били настанени семейства с тежки социални проблеми, след изтичането на срока за настаняване, комисията по чл. 8, ал. 2 от НУРУЖНГННПОЖ е установила, по т. 54 на Протокол № 4/13.06.2024 г. и по т. 59 на Протокол № 6/08.11.2024 г., че семействата продължават да отговарят на условията по чл. 25  и чл. 4, от НУРУЖНГННПОЖ, поради което е предложила настаняване за още  3 (три) години в жилища за отдаване под наем на граждани с установени жилищни нужди. Извеждането и преместването на наемателите би ги затруднило, поради което се предлага промяна предназначението на жилищата, така наемателите като крайно нуждаещи се семейства ще могат да ги обитават още три години.
За нуждите на Детска градина „Делфин” в гр. Бургас са ползвани четири жилища в                гр. Бургас, ж.к. „Меден рудник”, бл. 127. Тези жилища вече не се ползват от детската градина и трябва да се определи тяхното предназначение, предлага се едно  жилище да се включи в резервния фонд и три във Фонд „За настаняване под наем на граждани с установени жилищни нужди”.
Във фонд „Резервен” се настаняват лица, жилищата на които са станали негодни за обитаване в резултат на природни и стихийни бедствия и аварии или са застрашени от самосрутване, семейства с остри социални или здравословни проблеми. Предлага се общинско жилище, находящо се в гр. Бургас,  ж.к. „Зорница”, бл. 31, вх. 1, ет. 15, ап. 3 и ж.к. „Меден рудник”, бл. 127, вх. А, ет.1, ап. ляв (1), да се включат в резервния фонд.
С Решение на Общински съвет – Бургас, по т. 28 на Протокол № 9/26.03.2024 г., общинско жилище в гр. Бургас, ж.к. „Славейков”, бл. 12, вх. 1, ет. 7, ап. десен, е било определено за продажба, но след това наемателят е депозирал отказ да закупи жилището, това налага промяна в предназначението на жилището като от „за продажба” да стане за настаняване под наем на граждани с установени жилищни нужди.

С оглед изложеното и на основание чл. 42, ал. 2 от Закона за общинската собственост, във вр. с чл. 3, ал. 2 от Наредбата за условията и реда за установяване на жилищните нужди на граждани, настаняване под наем и продажба на общински жилища, и чл. 21, ал. 1, т. 8 от Закона за местното самоуправление и местна администрация, предлагам на Общински съвет – Бургас да вземе следните

Р Е Ш Е Н И Я:

I. Променя предназначението на долупосочените две жилища, които от резервния фонд преминават във Фонд „За настаняване под наем на граждани с установени жилищни нужди”: 
1. Общинско жилище в гр. Бургас, ж.к. „Меден рудник”, бл.460, вх.3, ет.5, ап. ляв, Акт за частна общинска собственост № 276/30.09.1997 г.;
2. Общинско жилище в гр. Бургас, ж.к. „Славейков”, бл. 62, вх. 2, ет. 7, ап. 5, Акт за частна общинска собственост № 3382/08.08.2002 г.
II. Променя предназначението на общинско жилище, находящо се в гр. Бургас, ж.к. „Зорница”, бл. 31, вх. 1, ет. 15, ап. 3, Акт за частна общинска собственост № 9267/01.11.2019 г., което от Фонд „За настаняване под наем на граждани с установени жилищни нужди” преминава в резервния фонд.

III. Променя предназначението на общинско жилище, находящо се в гр. Бургас, ж.к. „Славейков”, бл. 12, вх. 1, ет. 7, ап. десен, Акт за частна общинска собственост № 10337/14.11.2023 г., което от жилище за продажба преминава във Фонд „За настаняване под наем на граждани с установени жилищни нужди”.
IV. Определя първоначалното предназначение на долупосочените 4 бр. общински жилища – частна общинска собственост и ги предоставя за управление на ОП „Общински имоти”: 

1. Общинско жилище, находящо се в гр. Бургас, ж.к. „Меден рудник”, бл. 127, вх. А, ет.1, ап. десен (2), АЧОС №1379/24.09.1999г., се включва във Фонд „За настаняване под наем на граждани с установени жилищни нужди”; 
2. Общинско жилище, находящо се в гр. Бургас, ж.к. „Меден рудник”, бл. 127, вх. А, ет.1, ап. ляв (1), АЧОС № 1379/24.09.1999г., се включва в резервния общински фонд;
3. Общинско жилище, находящо се в гр. Бургас, ж.к. „Меден рудник”, бл. 127, вх. Д, ет.1, ап. ляв (65), АЧОС № 1382/24.09.1999г., се включва във Фонд „За настаняване под наем на граждани с установени жилищни нужди”.

4. Общинско жилище, находящо се в гр. Бургас, ж.к. „Меден рудник”, бл. 127, вх. Д, ет.1, ап. десен (66), АЧОС №1382/24.09.1999г., се включва във Фонд „За настаняване под наем на граждани с установени жилищни нужди”.

С уважение,

Димитър Николов 

Кмет на Община Бургас

